A Bizottság határozata
(2004. január 28.)
a 89/48/EGK irányelvet kiegészítve, a szakoktatás és szakképzés elismerésének második általános rendszeréről szóló 92/51/EGK tanácsi irányelv C mellékletének módosításáról
(az értesítés a C(2003) 5381. számú dokumentummal történt)
(EGT vonatkozású szöveg)
(2004/108/EK)
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre,
tekintettel a 89/48/EGK irányelvet kiegészítve, a szakoktatás és szakképzés elismerésének második általános rendszeréről szóló, 1992. június 18-i 92/51/EGK tanácsi irányelvre [1], és különösen annak 15. cikkére,
tekintettel a Németország, Olaszország, Ausztria és Nagy-Britannia által benyújtott kérelemre,
mivel:
(1) Németország, Olaszország, Ausztria és Nagy-Britannia indokolt kérelmet nyújtottak be 92/51/EGK irányelv C mellékletének módosítására.
(2) Németország azt kérelmezte, hogy a "foglalkozási és munkaterapeuta" ("Beschaftigungs- und Arbeitstherapeut") kifejezést az ergoterapeuta ("Ergotherapeut") szakmai címmel egészítsék ki. Az 1976. május 25-i, és 1994. március 8-án hatályban lévő Foglalkoztatási és Munkaterápiáról szóló törvény (Bechsaftigungs- und Arbeitstherapeutengesetz) módosítása, amely 1999. január 1-jén lépett hatályba, bevezette az ergoterapeuta ("Ergotherapeut") szakmai címet annak érdekében, hogy az eredeti cím mellett használják.
(3) Olaszország kérelmezte a "pedikűrös" ("podologo") kifejezésre történő hivatkozás eltörlését, mivel az 1994. szeptember 14-i 666. számú miniszteri rendelet (Decreto ministeriale) meghatározza a pedikűrös szakképesítést, és úgy rendelkezik, hogy három éves tanulmányt igénylő egyetemi diploma megszerzése szükséges ahhoz, hogy megfelelő képesítést jelentsen e szakmához. A fenti rendelet hatálybalépését követően a pedikűrös szakma a legalább hároméves szakoktatást és szakképzést lezáró felsőfokú oklevelek elismerésének általános rendszeréről szóló, 1988. december 21-i 89/48/EGK tanácsi irányelv [2] hatálya alá tartozik.
(4) Ausztria két új szakma felvételét kérte a könyvelés területén: "kereskedelmi könyvelő" ("Gewerblicher Buchhalter"), az 1994-es, az Ipari Ügyrendnek megfelelően (Gewerbeordnung 1994), és a "független könyvelő" ("Selbstandiger Buchhalter") kifejezést, az 1999-es, a Vagyonkezelői tevékenységről szóló szövetségi törvénynek megfelelően (Bundesgesetz über die Wirtshaftstreuhandberufe 1999). A képzési rendszereket benyújtották. Tekintettel az ezt a szakképesítést birtokló emberek szakosodási és felelősségi szintjeire, indokolt az oklevélhez hasonlónak tekinteni.
(5) Ausztria kérelmezte a hirdető- és reklámügynökségek ("Werbeagentur") törlését a C mellékletből, az 1997-es Ipari Ügyrend módosításának megfelelően, BGB1. 63/1997. 1. szám (Gewerbeordungsnovelle 1997, BGB1, 1. szám 63/1997), mivel ezt a tevékenységet már nem szabályozza.
(6) Nagy-Britannia kérelmezte az "bejegyzett állatorvosi ápoló" kifejezés felvételét, ami Nagy-Britanniában a Nemzeti Szakképesítés (NVQ) 3. szintje, tekintettel arra, hogy Nagy-Britanniában megváltoztak ennek a szakmának a képzési feltételei. A Királyi Állatorvosi Akadémiát a Szakképzésekkel és Tantervekkel Foglalkozó Hatóság akkreditálta mint képzésre jogosult testületet. A 92/51/EGK irányelv C melléklete már tartalmaz NVQ képesítést ezen a szinten.
(7) A 92/51/EGK irányelv ezért ennek megfelelően módosul.
(8) Az e határozatban szereplő intézkedések összhangban vannak a 92/51/EGK bizottsági irányelv 15. cikkében szereplő véleményével,
ELFOGADTA EZT A HATÁROZATOT:
1. cikk
A 92/51/EGK irányelv C melléklete e határozat mellékletének megfelelően módosul.
2. cikk
Ennek a határozatnak a tagállamok a címzettjei.
Kelt Brüsszelben, 2004. január 28-án.